Contigo Navarra-Zurekin Nafarroa talde parlamentarioak aurkeztutako 11-24/PES-00160 idatzizko galderari dagokionez, Hezkuntzako kontseilariak honako informazio hau ematen du:

106/2023 Foru Aginduak, azaroaren 9koak, Hezkuntzako kontseilariak emana, zeinaren bidez eskolaldi motak arautzen baitira Nafarroako Foru Komunitateko lurralde-eremuan Haur Hezkuntzako bigarren zikloko, Lehen Hezkuntzako eta Hezkuntza Bereziko ikasketak ematen dituzten ikastetxeetarako, hauxe ezartzen du 15.3 artikuluan:

*Eskola-garraioa partekatzen duten eta eskolaldia aldatzeko prozedura modu baldintzatuan abiarazi duten ikastetxeen kasuan, aldaketa proposamena ez badute ikastetxe guztietako Eskola Kontseiluek onartzen edo ikastetxe horietan hautatutako eskolaldi modalitatea berbera ez bada Hezkuntza Departamentuan arlo honetako eskumenak dituen zuzendari nagusiak ez du aldaketa baimenduko.*

Hezkuntzako zuzendari nagusiaren azaroaren 30eko 479/2023 Ebazpenak, Nafarroako Foru Komunitatearen lurralde-eremuan Haur Hezkuntzako bigarren zikloko, Lehen Hezkuntzako eta Hezkuntza Bereziko irakaskuntzak ematen dituzten ikastetxe publikoetan 2024/2025 ikasturtean ezarriko den eskolaldi jarraituaren modalitatea edo eskolaldi malguaren modalitatea hautatzeko deialdiaren jarraibideak onesten dituenak, IX.2 oinarrian honako hau jasotzen du:

*Eskola-garraioa partekatzen duten eta eskolaldia aldatzeko prozedura modu baldintzatuan abiarazi duten ikastetxeen kasuan, aldaketa proposamena ez badute ikastetxe guztietako Eskola Kontseiluek onartzen edo ikastetxe horietan hautatutako eskolaldi modalitatea berbera ez bada Hezkuntza Departamentuan arlo honetako eskumenak dituen zuzendari nagusiak ez du aldaketa baimenduko.*

Hori horrela, garraioa partekatzen duten eta eskolaldia aldatzeko prozedura abiarazi duten ikastetxeak jakitun dira prozedura hori onesteko baldintza dela aldatzeko proposamena inplikatutako ikastetxe guztietako eskola kontseiluek onetsi dezatela, edota onetsitako eskolaldiaren modalitatea berbera izan dadila horietan guztietan.

Halaber, aurrez aipatutako Hezkuntzako kontseilariaren azaroaren 9ko 106/2023 Foru Aginduak ez du jasotzen eskola-garraioa partekatzen duten eta eskolaldia aldatzeko prozedura abian jarri duten ikastetxeek inplikatutako ikastetxeen zentsu bakarra eratzen ahal dutenik.

Iruñean, 2024ko apirilaren 12an

Hezkuntzako kontseilaria: Carlos Gimeno Gurpegui